2 INKEY BÉLA: 
kiállításra alkalmas tárgyakat; még a természettudományokéi sem, melyek 
pedig még leginkább foglalkoznak szemmel látható, kézzel fogható, egy 
szóval kiállítható tárgyakkal. A mi a geologiát illeti, a kiállított tárgyak 
inkább a tudományos kutatás külsőségeit, mintsem belső értékét illustrálták. 
Ott voltak ugyan a tudományos intézetek és társulatok kiadványainak dísz- 
kötésű példányai és bennök majdnem mindaz, a mi a magyar geologusok 
működésének eredményei közűl eddig közzététetett; de ki bírta és ki is 
akarta volna a kiállításban mindezeket a tudományos munkákat átböngészni 
és belőlök a magyar geologia szellemi tőkéjét kivonni? Ott voltak továbbá a 
földtani térképek, első sorban a m. kir. földtani intézet részletes felvételei, 
melyek szépen mutatták, meddig haladt már a magyar földnek magyar 
tudósok által való átkutatása. ie végre is a földtani térképek magukban 
véve csak néma bizonyítékai a véghez vitt munkának, de annak valóban 
tudományos eredményét nem képesek kimutatni. Mert a tudomány szelleme 
nem állhat meg a földünket alkotó anyagok egyszerű registrálásánál, hanem 
a jelenségek összefüggését és a genetikai fejlődés törvényeit felismerni törek- 
szik. A föld statisztikáját összeállítani csak eszköz, a föld történetét felderí- 
teni pedig a végeczél, mely a geologia előtt áll. 
Ugyanez a megjegyzés a geologiai gyüűjteményekre is alkalmazható. 
Ilyenekből azonban, ha az iskolai vagy bányászati és egyéb gyakorlati czé- 
lokra vonatkozóktól eltekintünk, a kiállítás igen keveset tartalmazott, mert a 
magyar tudósok által évtizedek óta összegyűjtött roppant anyag természete- 
sen nem vándorolhatott mindenestül a muzeum, egyetem, akadémia és föld- 
tani intézet termeiből a kiállítás csarnokaiba. 
De ha elég nehéz is lett volna csupán a kiállított tárgyak szerint meg- 
ítélni, mennyire haladt nálunk a földtan mívelése, azt a meggyőződést, hogy 
az emberi művelődés ezen mezeje itt legalább parlagon nem hever, a felüle- 
tes látogató is nyerhette volna. A ki mélyebben akarna e körbe betekinteni, 
nem nagy, de lelkes és szorgalmas csapatot látna, mely évről évre szakadat- 
lan munkával fáradozik hazánk talajának tudományos átkutatásán. Jól tud- 
juk, hogy a geologia mint tudomány nem a mi országunkban született, sőt 
hogy csak jó későn, fejlődésének előrehaladott stadiumában vettük át és 
folytattuk a külföldi tudósok által megkezdett munkát; de hogy a geologia 
Magyarországon azóta önállóságra vergődött, hogy a magyar geologok fel- 
vételei és mindennemű kutatásai évről évre felszaporodván, ma már számot 
tesznek e tudomány egyetemes fejlődésében, azt senki sem tagadhatja, ki 
elfogulatlanúl tekint a dolgok lényegébe. 
A földtani kutatás eredményei azonban kétféle szempont alá tartoznak. 
A tiszta tudományosság szempontjából csak azt kell keresnünk, mennyivel 
gazdagítják az emberi ismeretek közkincsét nem csak puszta adatokkal, 
hanem az adatok összeállításából levont következtetésekkel, a jelenségek 
összefüggésének felismerésével, a természet titkainak feltárásával is. Ellenben 
